
DE NEURALGIA 



Omnes systematis nervosi partes mutuo com- 
mercio secum inter colligatae, harmonicam plu- 
rium organorum vicissitudinem, consensumque 
reciprocum constiLuunt, qua propter mutuo adfi- 
ciuntur; ex hoc illa, quam dicimus sympathiam , 
emanat; ad quam late propagandam nervorum 
plexus, nec non ganglia valde conferre existima- 
mus, qui plexus et ganglia, hacce excepta, aliam 
quoque utilitatem in plerisque summi momenti 
functionibus praestare posse arbitramur. 

Praeterea forsan non ratione destituta Blumen- 
bak videtur opinio, qui docet nervos aliquem in 
calore animali influxum exercere, ea innixus ob- 
servatione, quod medulla spinali, aut trunco ali- 
quo nervoso destructo, calor animalis valdopere 
imminuitur. Nec viri defuerunt doctissimi, qui in 
nutritione quoque influxum aliquem concederent: 
namque illorum impedita actione, nutritio defi- 
cit et sufflaminatur, partes tabe corripiuntur, ma- 
rasmo, atrophia, ob vilium atque debilitatem sy- 
stematis nervosi. Ex hisce patet adeo stricte vitae 
principium cum vi nervosa consociari, ut laesa 
nervorum vi, vita ipsa laedatur oportet. Nervo- 
rum systema in genere variis corripitur morbis. 

a) Prout ipsorum compages subvertitur, quip- 
pe quotidie in traumaticis laesionibus observa- 
tur, et ab actione deleteria gravissimorum mor- 
borum vicinas partes laedentium, gangraena, car- 
cinoma, etc. 

b) Prout eorundem functionibus rite exercen- 
dis in variis organis sensuum, locomotionis , nu- 
tritionis etc., alius indolis causae existunt. Hinc 
vesaniae, spasmus, convulsiones, tum tonicae, tum 
clonicae, paralysis, tetanus, crampus, lvysteria, et 
similia. Nervi autem non secus ac caeterae huma- 
ni corporis partes, praedictis affectionibus obnoxii, 
ipsaeque suis propriis characteribus dignoscendae, 
ab illa quoque morbosa forma corripiuntur, quae 
neuralgia nuncupatur. De ista ergo aliqua in me- 
dium proferre, per quantum vires meae permit- 
tunt, cogitavi. 

Omnes nervosi morbi saepe saepius sine pro- 
dromis incipiunt, sine ordine procedunt, inopi- 
nato, et absque patenti causa terminantur, et re- 
currunt: symptomata mox unam, mox alteram 
individui partem morbose adfectamesse indicant, 
et vario modo permutantur. Praeter causarum 
praegressarum cognitionem, et ordinis et suc- 
cessionis symptomatum, ad diagnosim morbo- 
rum nervosorum, non parum confert observatio 
juvantium et laedentium tum quoad omnes res 
externas, tum quoad remediorum adminislralio- 
ocm. Etenim si remedia optima, et opportune 
a dhibila, nil juvant, imo morbum exasperare vi- 

dentur, vi symptomatibus manifesto nervosis sti- 
patus est. morbus, jure meritoque suspicandum 
est systema nervosum non secundario affici, ve- 
rum primario adfectum esse, quod ex attenta ob- 
servatione clarius evadet. Omnes fere auctores 
in eo conveniunt, quod laesiones sensus et mo- 
tus, absque febri primaria, a systemate nervoso 
adfecto repetendae sint. Symptomata quae nobis 
systematis nervosi affectiones manifestant quam- 
plurima sunt, et ab aliis distinguuntur. 

Fere semperde repente accessus neuralgiae in- 
vadunt, modo symptomata praevia adsunt, haec 
autem constituuntur: ab anxietate summa in prae- 
cordiis, respiratione difficili, suspiriis intercaepta, 
pruritus in parte, vel sensus formiculalionis, fri- 
gus excurrens per omnem partem afficiendam. 
Violens progressu morbi dolor intolerabilis ad in- 
star instrumenti pungentis, vel quasi flammae 
urentis, vel dilacerantis. Interdum etiam fluidi 
intus decurrentis sensus percipitur, quod e ra- 
mis ad nervorum extremitates decurrit. Dolor 
adeo dirus aliquando evadit, ut ad syncopem tra- 
hat, vel ad furorem miser aeger ducatur, et mor- 
tem a circumstantibus impetretur. Dolor vel in 
puncto fixus remanet, vel vivido praegresso do- 
lore in parte altera, confestim quippe aura ele- 
ctrica , per varias ipsius propagines discurrit, 
nunc eandem constanter retinet partem, nunc 
ad alias evectus, prompte in pristinair redit se- 
dem. Non raro dolor dicto citius evanescit, vel 

ad minuta perdural, integram horam vel horae 
partem, quin imo ad diem unam cum dimidia in- 
desinenter productura vidit Santer. Interdiu fre- 
quentius accedit, rarius de nocte sponte invadit. 
Irregularis ut plurimum ipsius invasio, quando- 
que et typum intermittentem servat. Neuralgiae 
accessus initio mites et breves sunt, frequentio- 
res et diuturniores in progressu evadunt. Sponte 
accedunt, sed et a laevissima causa excitantur; 
etenim minimus aliquando voluntarius musculo- 
rum motus neuralgiam determinare valet. In- 
terea tamen vehementior compressio in parte do- 
lente instituta doloris moderat vim. 

Quoad morbi indolem mullae sunt auctorum 
opiniones. Andre enim neuralgiam ab humoris 
fluxione repetit. Fothergill cancerosam naturam, 
Weisse oedematosum decubitum videt. Clarissi- 
mus Brera rheumaticam neuralgiarum causam de- 
fendit, et merito Dupontii adversatur asserto, qui 
primam neuralgiae causam ab imminuta vi vi- 
tali repetit. Pujol indolem spasticam ab electrico 
fluido inductam. Sprengel et Simon arthriticam 
dispositionem observant; Hartmann ab imminuta 
irritabilitate partis dolentis; Hildenbrand ut fe- 
brem intermittentem larvatam considerat; Tom- 
masini a lento et obscuro phlogistico processu 
neuralgias derivat. Quorum eximiorum virorum 
scriptis innixus in ampliore demonstratione mi- 
nime immoraturus ad morbi aethiologiam pro- 
gredior. 

Si phlogosi nervus corripiatur, praefati dolores 
insurgunt: vascula enim tunicaeque ipsius nervi 
a sanguine, sero, vel lympha exsudata premunt 
nervi medullam. Quum vasculorum incendium in 
intimam nervi fabricam penetret, et sanguis in- 
flammatorie mixtus, nimiaque copia advectus 
ipsam medullam adfleiat, commutatur conditio 
sanae medullae, ej usque vegetatio intenditur. Mix- 
tionis sanae mutationem acutamque materiae vi- 
cissitudinem sequitur virium vitalium incremen- 
tum, e nimia irritabilitate medullae morbus exo- 
ritur, et en gravior causa doloris, a qua insuper 
dirae neuritis sjmptomata proficiscuntur. Verum 
talis tantaque est morbi violentia, atque pertina- 
cia, ut voluntarius quicumque musculorum mo- 
tus praepediatur. Somnus recedit, et efficacia elu- 
ditur opii, aliorum ve narcoticorum, etiamsi ma- 
gna dosi propinentur. Sub accessus fine, pulsus 
minus irritatus et mollior, tumor oedematosus, 
exsudatio serosa, tumores molliusculi ac phleg- 
monoidei diversae magnitudinis, quales in arthri- 
ticorum articulis observantur, non raro occur- 
runt. Repetitis accessibus, morboque progredien- 
te, in parte diutius adfecta macies et levis atro- 
phia suboritur, et musculorum partis adfectae 
semiparalysis in sceuam prodit. Morbo diutius 
perdurante, corporis constitutio generalis muta- 
tur, propter ventriculi virium labefactatione ano- 
rexia adest, propter intestinorum torporem, al- 
vus fit tarda, pertinacibus viscerum physconiis 

additur hypochondria, trisLitia, animi dejectio, at- 
que ita morbus in cachexiam, corporis atrophiae 
consociatam transire solet. Infantia excepta, non 
sexus, non aetas ab hocce morbo immunes reddi, 
contra Fothergillii opinionem, plures fide digni 
auctores comprobarunt. Et revera Gunterus neu- 
ralgiam in puella annorum IX observavit, dum 
Hartmann eam iuveniL in viro LXXX annorum. 
In quocumque climate contra humanum genus 
pugnat; clima vero frigidum et humidum certe 
prediligit. 

Quum vero dc neuralgiae causis aliquid nobis 
dicendum sit, eas in mechanicas, humorales, at- 
que vitales distinguimus. Inter mechanicas recen- 
seri merentur: laesiones, pressiones, distensiones, 
vulnera omnia quae in nervis vel vicinis parti- 
bus exercentur. Humores a propria natura dege- 
nerantes, quomodocumque hoc fiat, quippe sti- 
muli sunt recensendi, ulque causa pertinax et 
inhaerens, qua non ablata, secundarii solidorum 
morbi in dies affligere pergunt; quamquam cum 
veteribus humorislarum doctrinis morborum es- 
sentiam in humorum vitio modo reponendam es- 
se minime censeamus. Morbi indoles magis ge- 
neralis rheumatica est, quapropter a lotius cor- 
poris perfrigeralione suppressa trauspiratione cu- 
tanea, rusticis hominibus infesta, divitibus vero 
minus. Non raro arthriticam causam neuralgia 
agnoscit sive a generali arthritica lotius corporis 
dispositione, sive ab ipsius nervi metastasi pen- 

deat. Non defuerunt auclores qui inter neural- 
giae causas diatliesim scorbuticam, suppressam 
urethrae blennorrhagiam, vel mulierum leucor- 
rhoeara, cutaneos morbos sponte evanescentes, 
recensendas esse opinarent. Acuta vel chronica 
neurilemalis inflammatio, vel substantiae medul- 
laris nervorum ; quaecumque irritatio in nervis 
inducta, eorundem erethismus, vel sensibilitas 
adaucta, ad neuralgias gignendas satis sunt. Ute- 
ro in foeminis primario morbose adfeclo, secun- 
daria aut sympathica neuralgia non raro exori- 
tur; nec rara est neuralgiae invasio sub amenor- 
rhoea, praesertim si aetas declinare incipiat. Ex- 
tremitates quoque inferiores morbose constitutae, 
sudor habitualis suppressus, vel aliae evacuatio- 
nes, mucoso - serosae aut cruentae, praesertim 
haemorrhoidum, vitae genus, neuralgiam possunt 
determinare . Huicce morbo qui metalla pertra- 
ctant summopere disponuntur. Halitus mephiti- 
cus, odores in genere omnes, venena praesertim 
narcotica, abusus spirituosorum, somnus diurnus 
post lautas epulas in hunc morbum proclivitatem 
ingenerant. 

Juxta causarum rationem neuralgiae distingui 
possunt in topicas et generales, a vitio totius sy- 
stematis, aut partis alicujus tantummodo. Topi- 
ca a causa quacumque mechanica vel humorali, 
trunco aut nervorum ramis inhaerente, a pro- 
cessu vitali ipsi nervo proprio; generalis vero a 
plelhorico corporis habitu, constitutione arthri- 

tica, podagrica, hysterica, aut hypochondriaca pas- 
sione. Iterum dividuntur, a suppressis consuetis 
evacuationibus et retropulsis cutaneis morbis, in 
primarias et secundarias 

INeuralgiae anomalae a Chaussier descriptae 
sunt: dolores acuti, irregulares, chronici, a tuber- 
culo vel gangliis inter cutis laminas recondito, 
super nervorum ramum sedente, ab hoc quippe 
centro, ad ipsius nervi ramulos progredientes. 
Item dolores ab accidentali contusione aliquem 
nervosum filamentum laedente, ecchymosin vel 
oedema producente, comitante obluso doloris sen- 
su per pressionem adaucto; affectiones denique 
dolorificae, vel spasticae brachii, vel pedis a phle- 
botomia infeliciter praegressa, vel coxae vulnus 
concomitantes. Affectiones istiusmodi sunt sem- 
per locales, neque rubore, calore, tumore, et fe- 
bri concitati. 

Quod prognosi spectat, neuralgia fere nunquam 
lethalis, sed diuturnitate, et doloris atrocitate, fre- 
quentia, et indomita ipsius natura, molestissima 
chronica admodum est affectio, ad annos quam- 
plurimos, perque totum vitae decursum quando- 
que divexans. ^Egroti vitam miserrime degunt , 
in sola morte remedium sperantes. Interea ta- 
men sanitas illa quae per multos menses reme- 
diorum ope quaerebatur, spontanea redit. Per- 
saepe quum neuralgia, sive arte adjuta, sive nul- 
lo remedio finitura sil, sedem mutat: rarissime 
vero conticescit, absque aliqua evidenti suborta 

corporis mutatione; ut plurimum quaedam salu- 
tares praecedunt evacuationes. A copiosa hae- 
morrhagia producta ab artificiali recisione, leva- 
men indubium, quoad doloris vehementiam at- 
que accessum frequentia, (si Andre observationi- 
bus fidem praestemus) sperare licet. Abscessu ef- 
formato et fonticulo in loco abscessus instituto 
(Siebold); a capitis vulnere suppurato (Gunter); a 
scabie in cute dcnuo prodeunte (Band); a blennor- 
rhoea in urethra revocata (Ihillen); Hartmann de- 
mum a redeuntibus menstruis et haemorrhoidi- 
bus neuralgias pertinacissimas sanari arbitrantur. 
Attamen saevus morbus quandoque pertinax hen 
nimis persistit, et medicinae et medici auxilia 
aspernatur, (haec est Fothergillii sententia) qui 
malum immedicabile declarat, nec remediis ef- 
ficacissimis cessurum. Tunc transit morbus in 
partis adfectae semiparalysim, vel in spasmo per- 
manente; alias chronicum oedema in parte adfe- 
cta exoritur, levi etiam macie, et atrophia corri- 
pitur pars; alias cancrum oboritur, denique ca- 
chexia in mortem desinit. Neuralgia recens, quae 
periodicos accessus aguoscit, quum pro tempore 
medicus vocetur, feliciter solvitur. Anomala e con- 
tra, cujus insultus instantanei et frequentes spon- 
te aut levi de causa accedunt, quampervicax ef- 
ficacissimis etiam reluctatur remediis, praecipye 
in senectute, etsi chronica facta fuerit. Quando 
neuralgia morbus est secundarius, a rheumate, po- 
dagra, scabia, aut herpete relropulso, exsiccatis 

ulceribus, aut coDSuetis suppressis evacuationi- 
bus, hisce denuo in propriis sedibus revocatis, aut 
rursus apertis, cura statira vel prompte obline- 
tur. Pariter dicendum si a vitio generali pendeat 
morbus, syphilitica, cancerosa, scorbutica, ar- 
thritica, corporis constitutione; morbo primario 
superato, neuralgiae cura subsequitur. Quae a 
causa locali progignitur, si ipsa arte amoveri po- 
test, curatur; si non, in pejus ruit. Neuralgiae sym- 
pathicae prognosis eadem est, ac morbus a quo 
procedit: cedit interdum narcoticorum usui. Indo- 
mita morbi natura a commendatorum remedio- 
rum farragine. Nullibi enim, docenle Frank, me- 
dicina auxilii tam egena est, quum ubi majo- 
res remediorum divitias pro una eademque 
aegritudine possidere gloriantur theorici. Ge- 
neratim loquendo ubi de neuralgia agatur, me- 
thodus antiflogistica non solum ope venae sectio- 
num, et verum etiam hirudinum adplicatione, 
et diluentibus, attenuantibus, purgantibus, atque 
diaphoreticis est indicata. Quando procedit a ge- 
nerali totius corporis morbosa constitutione, ple- 
rumque haereditaria, sanatio difficillima evadit. 
Quoniam obscuris stipatur symptomatibus, visce- 
rum abdominalium status sedulo inquirendus, 
quorum physconiae, emeticis, anlhelminthicis, 
aqiaricanlibus et resolventibus, ex gummi am- 
momaco, sapone veneto, et resina guajaci, juxta 
methodum Laugier et Bohemer, solvantur. 

Nec blanda purgantia sunt negligenda, quae 

ad praecavendas hujus morbi exacerbationes con- 
ferunt quammaxime, dummodo drastica et aloes 
praeparata omnino vitentur, el habitus corporis, 
vitae regiminis, sensibilitatis et irritabilitatis tem- 
peramenti ratio habeatur. In secundariis neural- 
giis primariae aegritudinis ratio est habenda; hinc 
haemorrhoidalis fluxus, menstrua, blennorrhoea, 
leucorrhea, sudor etc. suis sedibus revocanda. 
Quoad vitae regimen, diaeta tenuis, modica, la- 
ctea semper profuit: vitanda alimentorum copia, 
ventriculi defatigatio, nimius usus ciborum fer- 
mentatorum, et potus alcoholici. Ad sanationem 
non parum corporis exercitium, jucundae pere- 
grinationes, rusticus incolatus conferre videntur. 

Neuralgia periodica regularis, simplex, cortice 
peruviano feliciter curatur, praesertim si, ad opus, 
emeticum, vel purgans, et antispastica simul jun- 
cta exhibeantur. Balnea thermalia non raro uti- 
lia sunt ad statum chronicum superandum. Nec 
multam fidem arnica et valeriana ad hunc mor- 
bum debellandum merentur; et quamquam in 
soporibus et paralyticis affectionibus summope- 
re commendentur, in neuralgia vero, ubi dolor 
et spasmus essentiam morbi constituunt, parvi fa- 
cienda sunt. Anomala vero neuralgia hypochon- 
driacae vel hystericae indolis, quum pendeat a 
generali totius corporis vitiata constitutione, me- 
dici nisus, remediorumque vires eludit; ad nar- 
coticorum et stupefacientium omne genus con- 
fugerunt auctores. Extractum cicutae magnis do- 

sibus cum sulphure aurato antimonii symptoma- 
tum minuit inteusitatem. Extractum hyosciami 
cum floribus zinci ad scrupulum in die, refractis 
dosibus, admonente cl. prof. Brera, diutius per- 
severando, curam absolvit. Idem professor quam- 
plurimas neuritides cum acetato et sulphato mor- 
phinae feliciter curavit. Belladonnae foliorum pul- 
vis vel radix a tenui dosi, ad scrupuli dimidium in 
die refractis vicibus; tinctura aconiti, stramonii 
extractum ad quartam grani partem semel aut 
pluries de die, additis etiam mercurialibus prae- 
paratis, felici cum eventu adhibita fuere. Ad arte- 
riosi atque nervosi systematis vim et poteDtiam 
augendam opium, ad infringendam vero tinctura 
digitalis purpurea a Cuvier laudatur, et celeber- 
rimus Tommasini aquam laurocerasi decantat. 
Permulta remedia praedicantur in varias neural- 
gias a variis auctoribus. 

Inter topica praesidia frigus quocumque modo 
adplicitum neuralgiae intensitatem minuit, dolo- 
remque compescit. Calor e contra fere semper 
deprehensus doloris vehementiam adauget; frigus 
quoque debita cautela admovendum, praesertim 
ubi causa vel rheumatica sit, vel cutanea. Trun- 
ci nervosi compressio bene cedit, dummodo unus 
lanium nervorum ramus afficiatur. Frictiones ari- 
dae et siccae valde prosunt, nec non compositae ex 
liquore anodyno, camphora, opio, etc. Pariis adfe- 
ctae scarificatio, ubi de plelhora partiali suspicia- 
t,,r , levamen promptum praebet. Ischiades plu- 

rics curavit Cotunnius cum sanguine ex poplitea, 
aut malleolari externa vena educto. Attamen me- 
raormedicus proximam neuralgiae causam in ad- 
aucta nervorum sensibilitate reponi, cautus sil in 
^nguin^ mittendo oportet. Si suppressae cruen- 
tae excretiones morbo ortum praebuerint, gene- 
rales sanguinis missiones minus frequenter usur- 
pando, topicae utilius instituuntur, quae systema- 
tis vires non adeo infringunt, hinc hirudines, et 
cucurbitas locis dolentibus melius esset adplicare. 
fex eadem ratione vesicantia, fonticuli, et cau- 
teria diutius aperta, et suppurantia servata in 
partibus vicinis chronicam localem destruunt in- 
flammationem, vel partialem plethoram immi- 
nuunt. Interim antimonialia cutaneae transpira- 
Liouis aequilibrium restituunt. Neuralgia a causa 
physica vel humorali ipsi nervo inhaerente pro- 
genita localem omnino morbum constituit, et 
hinc auxiliis topicis et chirurgicis medetur; cau- 
das mechanicas, tumoresque subortos auferen- 
do, aut ramum nervi cxclusive affecti caute se- 
cando, irritis caeteris praesidiis. Tinctura folio- 
rum bclladonnac, frictiones cum aethere vitrioli- 
co, linimentum volatile, vel lintea liquida am- 
moniaca madida, et dolenti loco adplicata, juxta 
Tylleuii methodum, usquedum escara progigna- 
tur. Calville picis navalis ope, frustra adhibita ar- 
teriotomia, hyosciamo et oxido arsenici pertina- 
cissimam sanavit neuralgiam. Unguentum mer- 
curiale valde in quacumque fere neuralgiae spe- 

cie et periodo Bellingerius commendat. Frictio- 
nes quoque ex mercurio dulci institutae palma- 
rium esse in neuralgia remedium absorptionem 
promovendo Soemmering asseruit. 

Posteaquam omnia quae potui colligae reim^ 
dia ab auctoribus propinata indicavi, medici pru|^ 
dentiae est illud seligere, quod magis indoli et sta- 
dio morbi credit convenire: neuralgiarum doctri- 
na generalis hucusque breviter, per quantum vi^ 
res meae permiserunt, exposita, levi negotio ad 
diversas hujusce morbi species accommodatur lia) 
bita essentialium differentiarum ratione^ 

i.° Juxta peculiarem sedem nervi adfecti,ejus- 
que ramificationes. 

a. s Juxta indolem causarum; hinc quoque th<^ 
rapeuticae indicationes. I 

Eu ad finem perveni hujusce tenuissimi labo» 
ris mei, et me fortunatissimum existimabo, tum 
cum considerantes quod hujusmodi opus parius 
est juvenis vix ex scholis exeuntis, ipsius tenuig 
tati indulgeatis. 

